મહીસાગર જિલ્લાના તિર્થધામ દેગમડા પાસેથી પસાર થતી મહીસાગર નદીમાં સ્નાન કરવા પડેલા પાંચ યુવાનો ડૂબ્યા હતા. જેમાં ત્રણ યુવકોના મૃતદેહ મળી આવ્યા હતા. જ્યારે અન્ય બે યુવકોના મૃતદેહની શોધખોળ ચાલી રહી છે. અરવલ્લી જિલ્લાના ગોવિંદપુરના નદીવાડા ખાતે આ પાંચેય યુવકો રહેતા હતા. જેઓ વેકેશનમાં સ્નાન કરવા માટે આવ્યા હતા. આ ઘટનાને લઇને પરિવારના આક્રંદથી વાતાવરણ ભારે ગમગીન બની ગયું હતું.